**Krimulda vald** (läti keeles *Krimuldas pagasts*) on vald Lätis Sigulda piirkonnas. Vald piirneb sama piirkonna Sigulda linnaga, Sigulda, Inčukalnsi ja Lēdurga vallaga, Limbaži piirkonna Vidriži vallaga, Cēsise piirkonna Līgatne ja Straupe vallaga ning Saulkrasti piirkonna Sēja vallaga.

Valla pindala on 176 km². 2016. aasta seisuga elas seal 3976 inimest. Valla keskuseks on Ragana küla.

Ajalugu
-------

Aastal 1935 oli valla pindala 76,4 km². Aastal 1945 moodustati vallas Gaveņi ja Krimulda külanõukogud, aastal 1949 aga vald likvideeriti. Aastal 1954 liideti need külanõukogud taas ühtseks Krimulda külanõukoguks. Aastal 1956 liideti sellega osa Sigulda ja Inčukalnsi külanõukogude maadest, aastal 1963 Turaida külanõukogu. Aastal 1953 liideti osa Krimuldast ja Turaidast Sigulda linnaga. Aastal 1990 muudeti külanõukogu vallaks. Aastatel 2009–2021 kuulus vald Krimulda piirkonda.

Kaitstavad mälestised
---------------------

Kubesele muinaslinnuse linnuseala idakülg
Kultuurimälestistest on riikliku kaitse all Krimulda luteri kirik, Krimulda Uue kalmistu muinaskalmed, Vieši linnamägi, Loja linnamägi, Gavēņi muinaskalmed, Tālēni muinaskalmed, Liepeņi I muinaskalmed, petroglüüfidega Virtaka koopad ja Priedese muinaskalmed. Melnā ieža linnamägi, Karātavkalnsi karistuspaik, Pūteļi muinaskalmed, Kubesele muinaslinnus, Annaskalnsi muinaskalmed, Jelgavkalnsi muinasasula, legendidega seotud Kaupo mägi ja Čiekuri muinaskalmed on muinsusmälestistena regionaalse kaitse all. Kohaliku kaitse all on Klintsdzirnavase muinaskalmed. Lisaks on väärtuslik Krimulda kirikumõisa hoone. Osa vallast jääb Sigulda, Krimulda ja Turaida ajaloolise keskuse kaitsealale.

Loodus
------

Valda jääb 14,3 hektari suurune Jērkule järv. Valla läänepiiril voolavad Koiva jõgi ja selle lisajõgi Brasla jõgi.

Looduskaitse all on Saaremägi, Kalnasikšņi tamm, Turaida mõisavalitseja maja tammed, Pesutamm, Krimulda vana kooli haab, Ragana pajuhiid, Dvīņi kuusk, Loja kuusk, Loja luha mänd, Loja jõeoru kuusk, Vīganti kuusk, Mīlnieki kuusk, Silzemnieki allikas ja Līdumnieki allikas, osaliselt jäävad valda ka Brasla paljandid, Ziedlejase pank ja Cīruļi paljand koos Blusi koopaga, lisaks kasvab seal arvukalt nimetuid looduskaitsealuseid põlispuid ja vallas asub ka üks nimetu looduskaitsealune rändrahn. Valla kaguosa jääb Gauja rahvusparki.

Asustus
-------

Aastal 2011 elas vallas 3602 lätlast, 135 venelast, 28 valgevenelast, 23 ukrainlast, 35 poolakat ja 25 leedulast.

Valla külad on:

| Küla | Küla tüüp | Elanike arv |
| --- | --- | --- |
| Brasla | mazciems | 19 (2006) |
| Eikaži | vidējciems | 124 (2006) |
| Inciems | lielciems | 539 (2022) |
| Murjāņi | mazciems | 11 (2021) |
| Putniņi | skrajciems | 41 (2006) |
| **Ragana** | lielciems | 1179 (2022) |
| Sunīši | vidējciems | 305 (2022) |
| Turaida | vidējciems | 195 (2022) |
| Turaidas skola | mazciems | 32 (2006) |

Ülejäänud valla elanikud elasid külade koosseisu mitte kuuluvates taludes.

Pilte
-----

* Brasla hüdroelektrijaamBrasla hüdroelektrijaam
* Loja jõgi Murjāņi allLoja jõgi Murjāņi all
* InciemsInciems
* Slūni pank Brasla jõe kaldalSlūni pank Brasla jõe kaldal
* Jalgtee Krimulda kiriku juurest linnamäeleJalgtee Krimulda kiriku juurest linnamäele
* Krimulda kirikKrimulda kirik

Viited
------

1. ↑  Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā) 2021 - 2022, vaadatud 3.10.2023.
2. ↑  Latvijas iedzīvotāju skaits pašvaldībās. Pilsonības un migrācijas lietu pārvalde.
3. ↑  Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0.
4. ↑  Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9
5. ↑  Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts
6. ↑  Latvijas īpaši aizsargājamām dabas teritorijām dabas datu pārvaldības sistēmā OZOLS
7. ↑  Ethnic composition of Latvia 2011
8. 1 2  Vietvārdu datubāze. Latvijas Ģeotelpiskās informācijas aģentūra.

Välislingid
-----------

 Krimulda vald – pildid, videod ja helifailid Wikimedia Commonsis

| * v
* r
Sigulda piirkonna haldusjaotus |
| --- |
| 
Allaži vald **·**  Inčukalnsi vald **·**  Krimulda vald **·**  Lēdurga vald **·**  Mālpilsi vald **·**  More vald **·**  Sigulda linn **·**  Sigulda vald |